ddrg/super_eurlex huggingface dataset:
A Tanács határozata

(1985. december 20.)

az Európai Szociális Alap feladatairól szóló 83/516/EGK határozat Spanyolország és Portugália csatlakozása miatt bekövetkező módosításáról

(85/568/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 126. cikkére,

tekintettel a Bizottság által benyújtott határozat-tervezetre,

tekintettel az Európai Parlament véleményére,

tekintettel a Gazdasági és Szociális Bizottság véleményére,

mivel a 83/516/EGK [1] határozat 7. cikkének (3) bekezdése kimondja, hogy a 3. cikk (1) bekezdésében említett programokra jutó teljes előirányzatok 40 %-át a foglalkoztatás fejlesztését célzó programok támogatására kell fordítani Franciaország tengerentúli megyéiben, Görögországban, Grönlandon, Írországban, a Mezzogiorno területén és Észak-Írországban; mivel Grönland említése Grönlandnak a Közösségből való kiválásával semmissé vált;

mivel Spanyolország és Portugália csatlakozása következtében a közösségi rendeleteket meg kell változtatni, különös tekintettel az Európai Gazdasági Közösségnek a Csatlakozási Szerződés záróokmányának mellékletében szereplő nyilatkozatára, melynek értelmében Spanyolország és Portugália részesül az Európai Szociális Alap forrásaiból;

mivel a 83/516/EGK határozat 7. cikkének (3) bekezdésére tekintettel meg kell határozni Spanyolország és Portugália társadalmi-gazdasági szempontból különösen elmaradott régióit, ahol a foglalkoztatás fejlesztését célzó projektek támogatására igénybe vehető az említett határozat 3. cikkének (1) bekezdésében szereplő programokra rendelkezésre álló előirányzat;

mivel ezen előirányzat arányát növelni kell annak érdekében, hogy új pénzügyi egyensúly jöjjön létre egyrészt a különösen hátrányos helyzetű régiókban, másrészt a nagyarányú és tartós munkanélküliség által sújtott és/vagy az ipari és iparági szerkezetátalakítás által érintett régiókban megvalósuló, a foglalkoztatás fejlesztését célzó programok között,

A KÖVETKEZŐKÉPPEN HATÁROZOTT:

1. cikk

"(3) 1986. január 1-jétől 1988. december 31-ig a 3. cikk (1) bekezdésében említett programokra jutó teljes előirányzat 44,5 %-át azon programokra kell fordítani, amelyek támogathatóak és megfelelnek az Alap kezelésére vonatkozó iránymutatásoknak és amelyek célja a foglalkoztatás fejlesztése Görögországban, Andalúzia, a Kanári-szigetek, Kasztília és Leon, Kasztília–La Mancha, Extremadura, Galicia, Murcia, Ceuta, valamint Melilla autonóm régiók területén, Franciaország tengerentúli megyéiben, Írországban, a Mezzogiorno területén, Portugáliában és Észak-Írországban. A fennmaradó előirányzatokat az egyéb, nagyarányú vagy tartós munkanélküliség által sújtott és/vagy ipari és ágazati szerkezetátalakítás alatt álló területeken megvalósuló foglalkoztatási programokra kell összpontosítani."

2. cikk

Ez a határozat 1986. január 1-jén lép hatályba, amennyiben Spanyolország és Portugália csatlakozási szerződése hatályba lép.

Kelt Brüsszelben, 1985. december 20-án.

a Tanács részéről

az elnök

R. Krieps

[1] HL L 289. szám, 1983.10.22., 38. o.

--------------------------------------------------
A Tanács határozata

(1985. június 27.)

a Rajna vegyi szennyezés elleni védelméről szóló egyezmény IV. mellékletének a kadmium tekintetében történő kiegészítéséről

(85/336/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 235. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére,

mivel az 1977. július 25-i 77/586/EGK határozattal [3] a Közösség jóváhagyta a Rajna vegyi szennyezés elleni védelméről szóló egyezményt – a továbbiakban: vegyi egyezmény –, és a Rajna szennyezés elleni védelmére létrehozott nemzetközi bizottságról (a továbbiakban: a nemzetközi bizottság) szóló, 1963. április 29-én Bernben aláírt megállapodás kiegészítő megállapodását;

mivel a vegyi egyezmény 5. cikke szerint a nemzetközi bizottság a Rajna medence felszíni vizeibe kibocsátott bizonyos anyagokra határértékeket javasol a vegyi egyezmény IV. mellékletének módosításai formájában; mivel a vegyi egyezmény 14. cikke értelmében a Szerződő feleknek egyhangúlag kell elfogadniuk ezeket a módosításokat, hogy azok hatályba lépjenek;

mivel a vegyi egyezmény IV. mellékletének kiegészítésére szánt javaslat formájában a nemzetközi bizottság megállapította a kadmiumra vonatkozó határértékeket;

mivel a 83/513/EGK irányelv [4] meghatározza a Közösség vízi környezetébe bocsátott kadmiumra vonatkozó határértékeket; mivel ezek a határértékek megegyeznek a nemzetközi bizottság javaslatában szereplőkkel;

mivel kívánatos, hogy a Közösség, mint a vegyi egyezmény szerződő fele elfogadja a fent említett javaslatot,

A KÖVETKEZŐKÉPPEN HATÁROZOTT:

1. cikk

A Rajna szennyezés elleni védelmére létrehozott nemzetközi bizottságnak a Rajna vegyi szennyezés elleni védelméről szóló egyezmény IV. mellékletének kadmium tekintetében történő kiegészítésére szánt javaslatát a Tanács az Európai Gazdasági Közösség nevében elfogadja.

A javaslat szövegét csatolták e határozathoz.

2. cikk

A Tanács elnöke az 1. cikkben említett javaslat elfogadásáról a vegyi egyezmény által megállapított eljárásokkal összhangban értesíti a Svájci Államszövetség kormányát.

Kelt Luxembourgban, 1985. június 27-én.

a Tanács részéről

az elnök

A. Biondi

[1] HL C 16., 1985.1.17., 7. o.

[2] HL C 94., 1985.4.15., 131. o.

[3] HL L 240., 1977.9.19., 35. o.

[4] HL L 291., 1983.10.24., 1. o.

--------------------------------------------------
HELYESBÍTÉS
a Vámegyüttműködési Tanács 1982. június 16-i, az árunyilatkozatok számí tógépes vagy egyéb
automatikusnyomtatásimódszerreltörténőelőállításárólszólóajánlá sánakaKözösségnevében
történő elfogadásáról szóló 86/6/EGK tanácsi határozathoz
(Az Európai Közösségek Hivatalos Lapja L 18., 1986.1.24., 39. o.; magyar n yelvű különkiadás 2. fejezet,
02. kötet, 71. o.)
1. az 1. cikk első bekezdésében
a következő szövegrész: „… a Közösség nevében elfogadást nyert.”
helyesen: „… a Közösség nevében, azonnali hatállyal elfogadást nyert.”;
2. a 2. cikkben
a következő szövegrész: „… a Közösség nevében történő elfogadásáról …”
helyesen: „… a Közösség nevében, azonnali hatállyal történő elfogadásáról …”;
3.
„A VÁMEGYÜTTMŰKÖDÉSI TANÁCS AJÁNLÁSA”
szövegrész első
preambulumbekezdésében
a következő szövegrész: „… a nyilatkozatot készítők …”
helyesen: „… a nyilatkozattevők …”;
4.
„A VÁMEGYÜTTMŰKÖDÉSI TANÁCS AJÁNLÁSA”
szövegrész második
preambulumbekezdésébena következő szövegrész: „… nyilatkozatot készítők számára számítógépes…”
helyesen: „… a nyilatkozattevők számára, hogy számítógépes …”;
5.
„A VÁMEGYÜTTMŰKÖDÉSI TANÁCS AJÁNLÁSA”
szövegrész második
preambulumbekezdésébena következő szövegrész: „…vagyürespapírlapokralényegilegavámhatóságokvagyegyébilletékes
hatóságok által megkövetelt típusúval egyenértékű áru nyilatkozatokelőállítását,”
helyesen: „… vagy üres papírlapokra olyan árunyilatkozatokat állítsanak elő,amelyek lényegileg megegyeznek a vámhatóságok vagy egyéb illetékeshatóságok által meghatározott hivatalos mintával,”;
6.
„A VÁMEGYÜTTMŰKÖDÉSI TANÁCS AJÁNLÁSA”
szövegrész harmadik
preambulumbekezdésének első mondatában
a következő szövegrész: „… a vámügyi vagy gazdasági szövetségek …”
helyesen: „…a vámügyi vagy gazdasági uniók …”;
7.
„A VÁMEGYÜTTMŰKÖDÉSI TANÁCS AJÁNLÁSA”
szövegrész harmadik
preambulumbekezdésének első mondatábana következő szövegrész: „… a nyilatkozatot készítők …”
helyesen: „… a nyilatkozattevők …”;122 HU Az Európai Unió Hivatalos Lapja 02/16. kötet
8.„A VÁMEGYÜTTMŰKÖDÉSI TANÁCS AJÁNLÁSA” szövegrész harmadik
preambulumbekezdésének második mondatában
a következő szövegrész: „… egyéb illetékes hatóságok által megkövetelt típusúval
megegyezőnek …”
helyesen: „… egyéb illetékes hatóságok által meghatározott hivatalos mintávalmegegyezőnek …”;
9.
„A VÁMEGYÜTTMŰKÖDÉSI TANÁCS AJÁNLÁSA”
szövegrész negyedik
preambulumbekezdésének első mondatában
a következő szövegrész: „… a vámügyi vagy gazdasági szövetségeket …”
helyesen: „…a vámügyi vagy gazdasági uniókat …”;
10.
„A VÁMEGYÜTTMŰKÖDÉSI TANÁCS AJÁNLÁSA”
szövegrész negyedik
preambulumbekezdésének harmadik mondatában
a következő szövegrész: „Afőtitkárezeketazinformációkattovábbítjaazeztazajánlástelfogad ó
minden más állam vámhatóságai számra is, amelyek nem tagállamok és
valamennyi az ajánlást elfogadó vámügyi vagy gazdasági szövetségszámára.”
helyesen: „A főtitkár ezeket az információkat továbbítja bármely nem tagállamivámhatóság vagy vámügyi vagy gazdasági unió számára is, amelyek eztaz ajánlást elfogadták.”02/16. kötet HU Az Európai Unió Hivatalos Lapja 123
A Tanács határozata

(1986. január 20.)

az Európai Atomenergia-közösség és Kanada kormánya közötti, a fúziós kutatás és fejlesztés terén való együttműködésről szóló egyetértési megállapodás Bizottság által történő megkötésének jóváhagyásáról

(86/28/Euratom)

AZ EURÓPAI KÖZÖSSÉGEK TANÁCSA,

tekintettel az Európai Atomenergia-közösséget létrehozó szerződésre, és különösen annak 101. cikke második bekezdésére,

tekintettel a Bizottság ajánlására,

mivel a Bizottság tanácsi irányelvekkel összhangban tárgyalásokat folytatott, és javasolja az Európai Atomenergia-közösség és Kanada kormánya között a fúziós kutatás és fejlesztés terén való együttműködésről szóló egyetértési megállapodás megkötését;

mivel az egyetértési megállapodás Bizottság által történő megkötését jóvá kell hagyni,

A KÖVETKEZŐKÉPPEN HATÁROZOTT:

Egyetlen cikk

Az Európai Atomenergia-közösség és Kanada kormánya közötti, a fúziós kutatás és fejlesztés terén való együttműködésről szóló egyetértési megállapodás Bizottság által történő megkötését a Tanács jóváhagyja.

Az egyetértési megállapodás szövegét csatolták e határozathoz.

Kelt Brüsszelben, 1986. január 20-án.

a Tanács részéről

az elnök

G. Braks

--------------------------------------------------
A Bizottság határozata

(1986. február 19.)

a közösségi szinten liberalizált, Romániából származó termékek jegyzékének kibővítése tekintetében a 3419/83/EGK rendelet módosításáról

(86/68/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződére, és különösen annak 113. cikkére;

tekintettel a közösségi szinten liberalizált, Romániából származó termékek jegyzékének kibővítése tekintetében a 3419/83/EGK rendelet módosításáról szóló, 1984. február 21-i 453/84/EGK tanácsi rendeletre [1], és különösen annak 2. cikkére;

mivel az Európai Gazdasági Közösség és a Román Szocialista Köztársaság között 1980. július 28-án létrejött megállapodás [2] alapján felállított vegyes bizottság 1985. december 9-én és 10-én ülésezett Brüsszelben; mivel ezen ülés befejeztével a bizottság többek között azt ajánlotta, hogy a Közösség és Románia közötti, ipari termékek kereskedelméről szóló megállapodás végrehajtásához szükséges egyes részletes szabályokról szóló, 1983. november 14-i 3419/83/EGK rendelet [3] mellékletébe vegyenek fel új termékeket;

mivel a vegyes bizottság által ajánlott intézkedések különböző vonatkozásainak áttanulmányozását követően intézkedéseket kell hozni az ajánlások megvalósítására, figyelemmel az Európai Gazdasági Közösség és a Román Szocialista Köztársaság közötti, ipari termékek kereskedelméről szóló megállapodás [4] 3. cikkének (1) bekezdésére,

A KÖVETKEZŐKÉPPEN HATÁROZOTT:

1. cikk

Az e határozat mellékletében felsorolt termékeket fel kell venni a 3419/83/EGK rendelet mellékletének jegyzékébe.

2. cikk

Ezt a határozatot 1986. január 1-jétől kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 1986. február 19-én.

a Bizottság részéről

Willy De Clercq

a Bizottság tagja

[1] HL L 53., 1984.2.24., 1. o.

[2] HL L 352., 1980.12.29., 2. o.

[3] HL L 346., 1983.12.8., 1. o.

[4] HL L 352., 1980.12.29., 5. o.

--------------------------------------------------

MELLÉKLET

KVT-szám | NIMEXE kód (1985) |

| |

| 29.04 A ex V | 29.04-22 24 27 |

ex 44.11 | 44.11-20 49 |

ex 44.15 | 44.15-39 80 |

ex 44.18 | 44.18-30 90 |

ex 44.24 | 44.24 ex 00 |

| 45.02 | 45.02-00 |

| 69.02 ex B | 69.02-51 |

| 69.09 B | 69.09-81 89 93 |

ex 70.13 | 70.13-ex 20 |

| 85.09 ex A | 85.09-01 05 ex 09 |

--------------------------------------------------
A Tanács határozata

(1986. május 6.)

az Európai Gazdasági Közösségnek a kórházaknak és más orvosi intézményeknek haszonkölcsönként, diagnózis vagy kezelés céljából való használatra szánt orvosi, sebészeti és laboratóriumi felszerelés ideiglenes vámmentes behozataláról szóló megállapodáshoz történő csatlakozásáról

(86/181/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a Bizottság ajánlására,

mivel a kórházaknak és más orvosi intézményeknek haszonkölcsönként, diagnózis vagy kezelés céljából való használatra szánt orvosi, sebészeti és laboratóriumi felszerelés ideiglenes vámmentes behozataláról szóló, az Európai Tanács kezdeményezésére kidolgozott megállapodás 1. és 2. cikke előírja, hogy a szerződő felek kötelesek megtenni minden szükséges intézkedést a másik felek által az ilyen rendelkezésükre bocsátott felszerelések vonatkozásában, a behozatali vámok alóli ideiglenes mentesség biztosítása érdekében;

mivel a közös vámtarifa rendelkezéseinek az alkalmazása alóli eltérés, függetlenül attól, hogy az önállóan alkalmazott vagy egyezményen alapuló jellegű-e, a Közösség hatáskörébe tartozik;

mivel olyan kiegészítő jegyzőkönyv hatálybalépése, amely lehetővé teszi, hogy az Európai Gazdasági Közösség az említett megállapodás szerződő felévé váljon, feljogosítja a Közösséget, hogy ezt a hatáskörét gyakorolja; mivel a megállapodásban szereplő eltéréseket a Közösség átmeneti behozatalra vonatkozó szabályai már biztosítják;

mivel a Közösség a megállapodás Szerződő Felévé válhat,

A KÖVETKEZŐKÉPPEN HATÁROZOTT:

1. cikk

A Közösségnek a kórházaknak és más orvosi intézményeknek haszonkölcsönként, diagnózis vagy kezelés céljából való használatra szánt orvosi, sebészeti és laboratóriumi felszerelés ideiglenes vámmentes behozataláról szóló megállapodáshoz történő csatlakozását a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyeket.

Kelt Brüsszelben, 1986. május 6-án.

a Tanács részéről

az elnök

P. H. van Zeil

--------------------------------------------------
A Tanács határozata

(1986. június 9.)

a Közösségnek az 1984. július 10-én Párizsban aláírt, az atlanti tonhalfélék védelméről szóló nemzetközi egyezmény részes államai meghatalmazottai konferenciájának záróokmányához csatolt jegyzőkönyvvel módosított egyezményhez történő csatlakozásáról

(86/238/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel szükség van az Atlanti-óceánban és melléktengereiben hosszú távon vándorló halfajok kezelésének és védelmének nemzetközi szabályozására;

mivel e célból 1966. május 14-én aláírták az atlanti tonhalfélék védelméről szóló nemzetközi egyezményt, amely 1969. március 12-én lépett hatályba;

mivel 1984. július 10-én a meghatalmazottak konferenciájának végén, az atlanti tonhalfélék védelméről szóló nemzetközi egyezmény részes államai záróokmányt írtak alá, amelyhez az egyezményt módosító jegyzőkönyvet csatoltak a Közösség ezen egyezményhez történő csatlakozása érdekében;

mivel a jegyzőkönyvet az egyezmény valamennyi szerződő felének jóvá kell hagynia, meg kell erősítenie vagy el kell fogadnia;

mivel a jegyzőkönyv a legutolsó jóváhagyó, megerősítő vagy elfogadó okiratnak az Egyesült Nemzetek Élelmezési és Mezőgazdasági Szervezetének főigazgatójánál történő letétbe helyezését követő 30. napon lép hatályba;

mivel a Közösségnek csatlakoznia kell az egyezményhez annak érdekében, hogy a jegyzőkönyv hatálybalépésétől fogva szerződő fél lehessen,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösségnek az egyezmény részes államai meghatalmazottainak konferenciáján 1984. július 10-én Párizsban aláírt záróokmányhoz csatolt jegyzőkönyv által módosított, az atlanti tonhalfélék védelméről szóló egyezményhez történő csatlakozását a Tanács jóváhagyja.

Az egyezmény, a záróokmány és az ahhoz csatolt jegyzőkönyv szövegét csatolták e határozathoz.

2. cikk

Az egyezmény XIV. cikke (2) és (4) bekezdésének megfelelően a csatlakozási okiratot a Tanács elnöke letétbe helyezi az Egyesült Nemzetek Élelmezési és Mezőgazdasági Szervezetének főigazgatójánál [3].

Kelt Luxembourgban, 1986. június 9-én.

a Tanács részéről

az elnök

G. M. V. van Aardenne

[1] HL C 349., 1985.12.31., 1. o.

[2] HL C 68., 1986.3.24., 166. o.

[3] Az egyezménynek a Közösség tekintetében történő hatálybalépése napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács határozata

(1986. szeptember 15.)

az Európai Gazdasági Közösség és az Izlandi Köztársaság között levélváltás formájában létrejött, a Megállapodás hatálya alá nem tartozó nem mezőgazdasági és feldolgozott mezőgazdasági termékekről szóló megállapodás megkötéséről

(86/554/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság ajánlására,

mivel a Spanyol Királyság és a Portugál Köztársaság a Közösséghez történő csatlakozásának figyelembevétele érdekében jóvá kell hagyni az Európai Gazdasági Közösség és az Izlandi Köztársaság között levélváltás formájában létrejött, a Megállapodás hatálya alá nem tartozó nem mezőgazdasági és feldolgozott mezőgazdasági termékekről szóló megállapodást,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és az Izlandi Köztársaság között levélváltás formájában létrejött, a Megállapodás hatálya alá nem tartozó nem mezőgazdasági és feldolgozott mezőgazdasági termékekről szóló megállapodást a Közösség nevében a Tanács jóváhagyja.

A levélváltás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

Kelt Brüsszelben, 1986. szeptember 15-én.

a Tanács részéről

az elnök

G. Howe

--------------------------------------------------
A Tanács határozata

(1986. szeptember 15.)

a Spanyol Királyságnak és a Portugál Köztársaságnak a Közösséghez való csatlakozása következtében az Európai Gazdasági Közösség és az Izlandi Köztársaság között létrejött megállapodáshoz csatolt kiegészítő jegyzőkönyv megkötéséről

(86/543/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság ajánlására,

mivel a Spanyol Királyságnak és a Portugál Köztársaságnak a Közösséghez való csatlakozásának figyelembevétele érdekében az 1972. július 22-én Brüsszelben aláírt, az Európai Gazdasági Közösség és az Izlandi Köztársaság között létrejött megállapodáshoz [1] csatolt kiegészítő jegyzőkönyvet jóvá kell hagyni,

A KÖVETKEZŐKÉPPEN HATÁROZOTT:

1. cikk

A Spanyol Királyságnak és a Portugál Köztársaságnak a Közösséghez való csatlakozása következtében az Európai Gazdasági Közösség és az Izlandi Köztársaság között létrejött megállapodáshoz csatolt kiegészítő jegyzőkönyvet a Közösség nevében a Tanács jóváhagyja.

A jegyzőkönyv szövegét csatolták e határozathoz.

2. cikk

A jegyzőkönyv 18. cikkében előírt értesítést a Tanács elnöke küldi meg [2].

3. cikk

Ez a határozat az Európai Közösségek Hivatalos Lapjában való kihirdetését követő napon lép hatályba.

Kelt Brüsszelben, 1986. szeptember 15-én.

a Tanács részéről

az elnök

G. Howe

[1] HL L 301., 1972.12.31., 2. o.

[2] A jegyzőkönyv hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács határozata

(1986. szeptember 15.)

az Európai Gazdasági Közösség és a Norvég Királyság között levélváltás formájában létrejött, a Megállapodás hatálya alá nem tartozó nem mezőgazdasági és feldolgozott mezőgazdasági termékekről szóló megállapodás megkötéséről

(86/551/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság ajánlására,

mivel a Spanyol Királyság és a Portugál Köztársaság a Közösséghez való csatlakozásának figyelembevétele érdekében az Európai Gazdasági Közösség és a Norvég Királyság között levélváltás formájában létrejött, a Megállapodás hatálya alá nem tartozó nem mezőgazdasági és feldolgozott mezőgazdasági termékekről szóló megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és a Norvég Királyság között levélváltás formájában létrejött, a Megállapodás hatálya alá nem tartozó nem mezőgazdasági és feldolgozott mezőgazdasági termékekről szóló megállapodást a Közösség nevében a Tanács jóváhagyja.

A levélváltások szövegét csatolták ehhez a határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

Kelt Brüsszelben, 1986. szeptember 15-én.

a Tanács részéről

az elnök

G. Howe

--------------------------------------------------
A Tanács 86/553/EGK határozata

(1986. szeptember 15.)

az Európai Gazdasági Közösség és a Svájci Államszövetség között levélváltás formájában létrejött, a Megállapodás hatálya alá nem tartozó nem mezőgazdasági és feldolgozott mezőgazdasági termékekről szóló megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság ajánlására,

mivel a Spanyol Királyság és a Portugál Köztársaság a Közösséghez való csatlakozásának figyelembevétele érdekében az Európai Gazdasági Közösség és a Svájci Államszövetség között levélváltás formájában létrejött, a Megállapodás hatálya alá nem tartozó nem mezőgazdasági és feldolgozott mezőgazdasági termékekről szóló megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és a Svájci Államszövetség között levélváltás formájában létrejött, a Megállapodás hatálya alá nem tartozó nem mezőgazdasági és feldolgozott mezőgazdasági termékekről szóló megállapodást a Közösség nevében a Tanács jóváhagyja.

A levélváltások szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

Kelt Brüsszelben, 1986. szeptember 15-én.

a Tanács részéről

az elnök

G. Howe

--------------------------------------------------